Diari Oficial de la Generalitat Valenciana


Sumari del DOGV 590, del 20-05-1987 (1987/808806)

ORDRE de 14 d'abril de 1987, de la Conselleria d'Agricultura i Pesca, per la qual es regula i planifica el tractament contra la <<mosca de la fruita>> (Ceratitis capitata Wied) a la Comunitat Valenciana per a la campanya de 1987.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/04/14/(3)/dof/vci/html**

### Dades del document

Número de DOGV
:   590

Data del DOGV
:   20-05-1987

Secció del DOGV
:   DISPOSICIONS GENERALS

Número del document
:   1987/808806


Data del document
:   14-04-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 14 d'abril de 1987, de la Conselleria d'Agricultura i Pesca, per la qual es regula i planifica el tractament contra la "mosca de la fruita" (Ceratitis Capitata Wied) a la Comunitat Valenciana, per a la campanya de 1987.  
El tractament contra la «mosca de la Fruita» (Ceratitis capitata Wied) es realitza cada any a les àrees citrícoles de la nostra Comunitat, per tal de mantenir la plaga en nivells de població baixos; tenint en compte la incidència que té sobre les collites i que als principals països importadors dels nostres cítrics té consideració de quarentena.   
L'Ordre de 25 de juny de 1955 (BOE de 5 de juliol) declara d'utilitat pública els treballs d'extinció d'aquesta plaga, mentre que l'Ordre de 20 de febrer de 1987 (BOE de 3 de març) declara d'interés estatal la campanya per a l'any 1987 i específica que les Comunitats Autònomes determinaran les zones de tractament obligatori.   
En atenció d'aquests motius i amb les facultats que tinc atribuïdes,   
ORDENE:  
Article primer  
Es declarat obligatori el tractament contra la mosca de la fruita a les superfícies de cítrics de les zones següents:   
Província d'Alacant: La Marina Alta, La Marina Baixa, l?Alacantí, El Baix Vinalopó, el Baix Segura.   
Província de Castelló: El Baix Maestrat, La Plana Alta, La Plana Baixa.   
Província de València: El Camp de Morvedre, El Camp del Túria, Els Serrans, L'Horta, La Ribera Alta, La Ribera Baixa, La Canal de Navarrés, La Costera, La Safor, la Vall d'Albaida, la Foia de Bunyol.   
Article segon  
Els tractaments s'efectuaran amb caràcter col·lectiu per procediments aeris, llevat de zones localitzades on siga aconsellable el tractament terrestre.   
Article tercer  
La Direcció General de la Producció Agrària, mitjançant el Servei de Protecció dels Vegetals, organitzarà i dirigirà l'execució de la campanya en totes les fases.   
Article quart  
A més de les subvencions que per a productes o aplicacions destina el Ministeri d'Agricultura, Pesca i Alimentació, la Conselleria d'Agricultura i Pesca aportarà amb càrrec al programa 713.2 del Pressupost ordinari de 1987, les quantitats necessàries per completar els tractaments dins les disponibilitats pressupostàries.  
DISPOSICIO FINAL  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.   
València, 14 d'abril de 1987.   
El Conseller d'Agricultura i Pesca  
LLUIS FONT DE MORA MONTESINOS


Còpia Permalink ELI